Valachijeva saslušanja
<s>Valachijeva saslušanja () ili, rjeđe, McClellanova saslušanja () je naziv koji se koristi za seriju javnih saslušanja održanih u oktobru 1963. godine od strane Stalnog istražnog pododbora Odbora za vladine poslove američkog Senata, a koje su za cilj imale rasvijetliti aktivnosti organiziranog kriminala u tadašnjim SAD.</s><s>Saslušanja je pokrenuo John Little McClellan, demokratski senator iz Arkansasa koji je prethodnih godina bio vodio javna saslušanja o korupciji i financijskim malverzacijama u američkim sindikatima.</s><s>Pažnju javnosti je međutim najviše privukao Joseph Valachi, nižerangirani pripadnik porodice Genovese, koji je svojim svjedočenjem postao prvi pripadnik italoameričke mafije koji je javno prekršio omertu, dotada neupitni zakon šutnje.</s><s>Njegov detaljni iskaz, prenošen na televiziji, je američkoj javnosti prvi put iznio brojne skrivene detalje o djelovanju organiziranog kriminala, ali i njegovim razmjerama te brojnim ličnostima uključenima u njegove djelatnosti.</s><s>Iako na temelju njega nijedan od vodećih američkih mafijaša nije krivično gonjen, Valachijev spektakularni iskaz je za mafiju predstavljao jedan od najtežih udaraca u njenoj historiji, od koga se nije oporavila do današnjeg dana.</s><s>On je potakao donošenje nekoliko federalnih zakona usmjerenih prije svega eliminaciji organiziraog kriminala, od kojih je najpoznatiji tzv. RICO zakon iz 1970. godine.</s>

<s>Valachi, koji se u vrijeme svjedočenja nalazio pod zaštitom FBI, je svoj iskaz nadopunio autobiografskim tekstom The Real Thing, koga je publicist Peter Mass kasnije preuredio u knjigu Valachi Papers objavljenu 1969. godine.</s><s>Ona je, pak, postala temelj za istoimeni film u kome je Valachijev lik tumačio Charles Bronson.</s>

<s>Vanjske veze
 Mafia Hearings on Capital Hill on History.com</s>

<s>1963
Historija SAD (1945–1964)</s>

